paragraph_text: mini Roger Eugene Maris (Hibbing, Minnesota, 10. rujna 1934. – Houston, Teksas, 14. prosinca 1985.) bio je američki igrač baseballa, hrvatskih korijena. Tijekom sezone 1961. postavio je novi rekord u optrčavanjima koji je iznosio 61 optrčavanje (home run). Time je srušio rekord legendarnog Babea Rutha iz 1927. godine, koji je iznosio 60 optrčavanja. Oba su igrača postigli rekorde za New York Yankeese. Marisov rekord zadržao se sljedećih 37 godina.